
KHUTBAH GERHANA MATAHARI” 

Muslimin yang dirahmati Allah sekalian, 

Marilah kita sama-sama meningkatkan keimanan dan ketakwaan kita 
kepada Allah SWT dengan sebenar-benar takwa, iaitu istiqamah dalam 
mengerjakan segala suruhan-Nya dan meninggalkan segala larangan-Nya. 
Dengan yang demikian, mudah-mudahan kita akan menjadi umat yang 
terbaik dan unggul serta mendapat keredaan Allah SWT di dunia dan di 
akhirat. 


Muslimin / muslimat yang dirahmati Allah, 

Firman Allah dalam ayat 5 -6 surah Yunus : 


1 Fussilat: 37. 

2 Ali-Imran : 102. 

“D/a lah yang menjadikan matahari bersinar-sinar (terang-benderang) 
dan bulan bercahaya, dan Dia lah yang menentukan perjalanan tiap-tiap satu 
itu (berpindah-randah) pada tempat-tempat peredarannya masing-masing) 
supaya kamu dapat mengetahui bilangan tahun dan kiraan masa. Allah tidak 
menjadikan semuanya itu melainkan dengan adanya taedah dan gunanya 
yang sebenar. Allah menjelaskan ayat-ayat-Nya (tanda-tanda kebesaran- 
Nya) satu persatu bagi kaum yang mahu mengetahui (hikmat sesuatu yang 
dijadikanNya). Sesungguhnya pada pertukaran malam dan siang silih 
berganti, dan pada segala yang dijadikan oleh Allah di langit dan di bumi, ada 
tanda-tanda (yang menunjukkan undang-undang dan peraturan Allah) 
kepada kaum yang mahu bertakwa.” 


Di dalam ayat yang dibacakan sebentar tadi, Allah SWT menjelaskan 
beberapa tanda kekuasaan-Nya yang beredar di sekeliling kita. Antaranya 
adalah matahari yang bersinar memancarkan cahayanya untuk kita beroleh 
mantaat daripadanya; bulan yang bercahaya hasil pantulan cahaya matahari 
untuk kita mengetahui bilangan tahun dan waktu; malam untuk kita berehat 
dan mengabdikan diri kepada Allah SWT dengan penuh tawadhuk dan siang 
untuk kita bertebaran mencari natkah di atas muka bumi ini. Semuanya ini 
sebagai kemudahan bagi manusia untuk menyusun dan mengatur kehidupan 
mereka di muka bumi Allah ini. 


Dalam ayat yang lain Allah SWT bertirman dalam surah Ibrahim ayat 33: 

“Dan la juga yang menjadikan matahari dan bulan sentiasa beredar, 
untuk kepentingan kemudahan kamu, dan yang menjadikan malam dan siang 
bagi faedah hidup kamu. ” 


Hadirin yang dirahmati Allah, 

Gerhana matahari yang berlaku pada hari ini adalah suatu peristiwa 
yang menakjubkan kepada seluruh umat manusia kerana sedikit demi sedikit 
jasad matahari hilang di sebalik bulan. Oleh sebab pada ketika itu jarak bulan 
yang jauh daripada bumi, maka kemuncak gerhana matahari akan 
menyaksikan bentuk matahari tak ubah seperti sebentuk cincin. Namun 
tenomena ini hanya dapat disaksikan di beberapa buah negara seperti 
Oman, Indiadan sebahagian Indonesia. 


Di negara kita Malaysia, tenomena gerhana matahari cincin ini hanya 
kelihatan di Kukup dan Tianjung Piai, Johor serta Serian di Sarawak. 
Kawasan-kawasan lain akan menyaksikan gerhana matahari separa sahaja. 

Gerhana matahari pada kali ini bermula jam 11:19 pagi dan akan 
berakhir pada jam 03:11 petang. Kemuncak gerhana adalah pada jam 01:14 
petang. Sepanjang tempoh tersebut kita berpeluang menyaksikan tanda- 
tanda kekuasaan Allah SWT yang mengatur perjalanan dan pergerakan 
bumi, bulan dan matahari. 

Allah bertirman dalam surah Yusut ayat 105- 106: 

“Dan banyak sekali tanda-tanda (kekuasaan Allah) di langit dan di bumi 
yang mereka melaluinya, sedang mereka berpaling daripadanya. Dan 
sebahagian besar dari mereka tidak beriman kepada Allah, melainkan dalam 
keadaan mempersekutukan Allah (dengan sembahan-sembahan lain).” 

Muslimin yang dirahmati Allah sekalian, 

Gerhana itu ialah suatu perubahan, suatu kejadian, suatu tanda 
keagungan dan kebesaran Allah SWT yang berlaku melalui sistem peredaran 
bumi, matahari dan bulan pada orbitnya masing-masing; di mana kejadian ini 
adalah suatu perkara yang amat mudah bagi Allah Ta’ala melakukannya. 
Kejadian gerhana matahari atau bulan ini bukanlah merupakan suatu tanda 
akan timbul kejadian yang aneh dan mengkhuatirkan, tetapi gerhana itu 
berlaku atas kehendak dan kuasa Allah atas segala sesuatu yang tidak dapat 
dihalang oleh apa jua kekuatan pun di dunia ini. 

Firman Allah SWT dalam surah al-Baqarah ayat 117: 


Cr=> ^ JjU \*lj <j?J$\j 


oyUI Jo 


r-' 



“Allah jualah yang menciptakan langit dan bumi (dengan segala 
keindahannya); dan apabila la berkehendak (untuk menjadikan) suatu, maka 
la hanya bertirman kepadanya: “Jadilah engkau!” Lalu menjadilah ia.” 


Justeru itu, Islam menganjurkan umatnya untuk melaksanakan solat 
sunat Gerhana ketika berlakunya gerhana bulan atau matahari. Berdasarkan 
hadis Rasulullah SAW daripada Aisyah Radhiallahu Anha: 

“Dan sesungguhnya telah jelas cahaya matahari, maka Rasulullah SAW 
berkhutbah dihadapan orang ramai sambil memuji Allah SWT dan 
sesungguhnya matahari dan bulan adalah dua daripada keagungan Allah. 
Gerhana kedua-duanya berlaku bukan disebabkan mati atau hidup 
seseorang. Apabila kamu melihat terjadi gerhana matahari atau bulan, maka 
hendaklah kamu berdoa kepada Allah dan mendirikan solat dan bersedekah. 
Sabda Nabi SAW: "Wahai umat Muhammad, jikalau kamu tahu apa yang aku 
tahu, nescaya kamu sedikit ketawa dan banyak menangis.” 

(Riwayat al-Bukhari). 

Hadirin yang dirahmati Allah, 


Semoga kejadian gerhana matahari ini akan menimbulkan keinsatan, 
kesedaran, menambah serta menguatkan lagi keimanan dan ketakwaan kita 
kepada Allah SWT. Sebagaimana tirman Allah dalam Surah Al-Qasas ayat 
71-73: 

“Katakanlah: Bagaimanakah pandanganmu jika Allah menjadikan malam 
kepadamu tetap selama-lamanya hingga ke hari Kiamat; siapakah selain 
Allah yang dapat membawakan cahaya yang menerangi kepada kamu? 
Maka mengapa kamu tidak mahu mendengar? Katakanlah: Apakah 
pendapatmu jika Allah menjadikan siang kepadamu tetap selama-lamanya 
hingga ke hari Kiamat; siapakah tuhan selain dari Allah, yang dapat 
membawakan malam kepada kamu untuk kamu berehat padanya? Maka 
mengapa kamu tidak mahu melihat? Dan di antara rahmat-Nya, la 
menjadikan untukmu malam dan siang, supaya kamu berehat padanya dan 
supaya kamu berusaha mencari rezeki dari limpah kurnia-Nya, dan supaya 
kamu bersyukur. ” 


Hadirin sekalian, 


Mengakhiri khutbah gerhana matahari pada hari ini, mimbar menyeru 
supaya: 

1. Umat Islam wajib meyakini bahawa segala tenomena alam yang 
berlaku termasuk gerhana matahari pada hari ini adalah dengan izin dan 
kekuasaan Allah SWT. 

2. Umat Islam hendaklah mempertingkatkan iman dengan 
memperbanyakkan amal soleh pada setiap masa. 

3. Umat Islam hendaklah menjauhi segala perbuatan, bentuk 
kepercayaan dan khuratat yang dikaitkan dengan tenomena gerhana. 

4. Umat Islam hendaklah sentiasa memohon keampunan daripada 
Allah SWT di atas kealpaan dan kesilapan yag dilakukan. 

“Sesungguhnya pada kejadian langit dan bumi dan pada pertukaran 
malam dan siang, ada tanda-tanda (kekuasaan, kebijaksanaan dan keluasan 
rahmat Allah) bagi orang-orang yang berakal. (laitu) orang-orang yang 
menyebut dan mengingati Allah semasa mereka berdiri dan duduk dan 
semasa mereka berbaring mengiring dan mereka pula memikirkan tentang 
kejadian langit dan bumi (sambil berkata): Wahai Tuhan kamii Tidaklah 
Engkau menjadikan benda-benda ini dengan sia-sia, Maha Suci Engkau, 
maka peliharalah kami dari azab neraka. ” 

(ali Imran : 190-191) 

Ya Allah, Engkaulah Tuhan yang Maha Berkuasa, kami bersyukur 
kehadrat-Mu yang telah mengurniakan kami rahmat dan nikmat sehingga 
kami dapat meneruskan usaha ke arah memperkukuhkan negara umat 
islamsebagai negara yang maju, sejahtera dan berkebajikan. 


Justeru, kami pohon kehadrat-Mu ya Allah, tetapkanlah iman kami, 
tingkatkanlah amal kami, kukuhkanlah perpaduan kami, murhakanlah rezeki 
kami, kayakanlah kami dengan ilmu yang bermantaat, suburkanlah jiwa kami 
dengan budi pekerti yang mulia, kembalikanlah kami ke jalan yang Engkau 
redhai, lindungilah kami daripada ujian-Mu yang berat seperti kemarau 
panjang, banjir besar, wabak penyakit, persengketaan, kemiskinan dan lain- 
lain supaya dengan demikian, negeri kami akan sentiasa bertambah makmur 
dan berkat. 

